MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 247
          Consiliul Local al Municipiului Craiova, întrunit în şedinţa ordinară din data de 30.04.2009;

Având în vedere raportul nr.49895/2009 al Direcţiei Patrimoniu prin care se propune modificarea contractului de concesiune nr. 230/2002 încheiat între Consiliul Local al Municipiului Craiova şi S.C. Fotbal Club U Craiova S.A. şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009;
 În conformitate cu prevederile Legii nr.213/1998 privind proprietatea publică şi regimul juridic al acesteia, cu modificările şi completările ulterioare; 

În temeiul art.36 alin.2 lit.c, art.45 alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea anexei nr. 1 la contractul de concesiune nr. 230/2002 încheiat între Consiliul Local al Municipiului Craiova şi S.C. Fotbal Club U Craiova S.A., în sensul trecerii din folosinţa concesionarului, în proprietatea municipiului Craiova şi administrarea Consiliului Local, a bunului identificat la poziţia nr.51 „clădire vestiare (P+1)( zona Sala Polivalentă)”.
Art.2. Se aprobă schimbarea destinaţiei bunului prevăzut la art. 1, din „clădire vestiare”, în „adopost”, potrivit anexei care face parte integrantă din prezenta hotărâre.
Art.3.  Se împuterniceşte Primarul Municipiului Craiova să semneze actul adiţional de modificare a contractului de concesiune nr. 230/2002.


Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.152/2002.
Art.5. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico-Financiară şi S.C. Fotbal Club U Craiova S.A.vor aduce la îndeplinire prevederile prezentei hotărâri.

